Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 65/12/8807	Michalovce, 11.4.2012
EEČ : 2-66-93-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v období od 04.10.2011 do 21.11.2011 na odbernom mieste v rodinnom dome č. 102 v obci XXXXX, okres Michalovce neoprávnene odoberal elektrickú energiu tým spôsobom, že na odbernom mieste v elektrickom rozvádzači umiestnenom na chodbe rodinného domu boli z hlavného vypínača napojené vodiče priamo do elektrickej inštalácie mimo merania, čím takto podľa znaleckého posudku XXXXX znalca z odboru elektrotechniky XXXXX za uvedené obdobie neoprávnene odobral elektrickú energiu v množstve najmenej 1415 kWh a pre poškodenú spoločnosť XXXXX XXXXX spôsobil škodu najmenej vo výške 110, 90 € 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ, OR PZ v Michalovciach, OO PZ Veľké Kapušany pod č. ORP-50/VK-MI-2012 zo dňa 18.01.2012 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin krádeže podľa § 212 ods. 2 písm. e) Tr. zákona na tom skutkovom základe, ako je uvedené vo výroku citovaného uznesenia.

Obvinený XXXXX je trestne stíhaný pre prečin krádeže podľa § 212 ods. 2 písm. e) Tr. zákona, za ktorý možno uložiť trest odňatia slobody až na dva roky, teda trest, ktorého horná hranica neprevyšuje 5 rokov.
	
Obvinený sa k trestnému činu priznal, súhlasil s podmienečným zastavením trestného stíhania, doposiaľ súdne trestaný nebol. Z miesta trvalého bydliska je obvinený hodnotený kladne.

Obvinený XXXXX podľa výpovede splnomocnenca poškodeného XXXXX dňa 23.11.2011 uhradil poškodenému škodu vo výške 778,11 €, teda v plnom rozsahu, tak ako ju vyčíslil poškodený, čo je preukázané príjmovým dokladom (č.l. 30 vyš. spisu).

Z týchto dôvodov vzhľadom na osobu obvineného, okolnosti prípadu, závažnosť trestnej činnosti a jej následok, možno takéto rozhodnutie považovať za dostačujúce.
	
Obvinený splnil všetky zákonné podmienky uvedené v ust. § 216 ods. 1 Tr. poriadku na podmienečné zastavenie trestného stíhania.
	
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.
	
Vzhľadom na uvedené bolo potrebné rozhodnúť tak, ako je to uvedené vo výroku tohto uznesenia.

Skúšobná doba začína plynúť právoplatnosťou uznesenia o podmienečnom zastavení trestného stíhania. Ak obvinený v skúšobnej dobe bude viesť riadny život a vyhýbať sa protiprávnemu konaniu, rozhodnem, že sa osvedčil. Inak rozhodnem, a to i počas skúšobnej doby, že sa v trestnom stíhaní pokračuje.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor